Range Rover

**Range Rover** on luksuslik maasturimudel, mida toodab Briti autotootja Jaguar Land Rover. Tegemist on maailma ühe tuntuma luksusmaasturiga, mis ühendab endas tipptasemel läbivusvõime ja esindusauto mugavuse. Alates 2023. aastast kuulub mudel JLR-i uue strateegia kohaselt iseseisva "Range Rover" brändi alla.

## Ajalugu ja põlvkonnad

### Esimene põlvkond (Classic; 1970–1996)
Esimene Range Rover toodi turule 1970. aastal. Kuigi seda reklaamitakse sageli kui alumiiniumist autot, kasutas Classic-mudel alumiiniumisulamist (Birmabright) vaid väliseid kerepaneele. Auto alusvankriks oli traditsiooniline terasest redelraam ja sisekonstruktsioon oli samuti terasest. Alumiiniumi kasutamine oli tingitud sõjajärgsest terasepuudusest Suurbritannias.

Fail:Range Rover Classic (1970) Classic-Gala 2022 1X7A0287.jpg|Range Rover Classic (1970) 
Fail:Range Rover Classic (1970) Classic-Gala 2022 1X7A0286.jpg|Range Rover Classic (1970) 


### Teine põlvkond (P38A; 1994–2002)
Teine põlvkond tõi kaasa luksuslikuma sisustuse ja täiustatud elektroonilise õhkvedrustuse, mis muutus mudeli üheks tunnusjooneks. See oli viimane põlvkond, kus kasutati Roveri V8-mootorit ja traditsioonilist raamile ehitatud konstruktsiooni.

Fail:1996 Land Rover Range Rover (P38A) 4.6 HSE wagon (2015-08-07) 01.jpg|Land Rover Range Rover (P38A) 4.6 HSE wagon
Fail:1996 Land Rover Range Rover (P38A) 4.6 HSE wagon (2015-08-07) 02.jpg|Land Rover Range Rover (P38A) 4.6 HSE wagon (1996)

### Kolmas põlvkond (L322; 2001–2012)
Kolmas põlvkond töötati välja ajal, mil Land Rover kuulus BMW-le. See oli suur tehnoloogiline hüpe, kuna loobuti raamile ehiatud konstruktsioonist ja võeti kasutusele terasest kandevkere (monokok). See parandas oluliselt auto sõidumugavust ja stabiilsust maanteel.

Fail:2003 Land Rover Range Rover (L322 MY03) HSW wagon (26930594432).jpg|Land Rover Range Rover L322 (2003)
Fail:2003 Land Rover Range Rover (L322 MY03) HSW wagon (26751001310).jpg|Land Rover Range Rover L322 (2003)
Fail:Land Rover Range Rover L322 facelift 01 China 2012-06-16.jpg|Land Rover Range Rover L322 mudeliuuendus
Fail:Land Rover Range Rover L322 facelift 02 China 2012-06-16.jpg|Land Rover Range Rover L322 mudeliuuendus

### Neljas põlvkond (L405; 2012–2021)
Neljas põlvkond oli revolutsiooniline, olles maailma esimene täisalumiiniumist monokok-kerega maastur. Erinevalt esimesest põlvkonnast, kus alumiinium oli vaid "kooreks", oli L405 kogu auto "skelett" ehk kandevkere valmistatud üleni alumiiniumist. See tehnoloogia võimaldas säästa kuni 420 kg kaalu võrreldes eelmise teraskerega mudeliga.

Fail:Range Rover L403 2016 (1).jpg|Land Rover Range Rover
Fail:Range Rover L405 2016 (2).jpg|Land Rover Range Rover
Fail:Land Rover Range Rover in Black (4th generation) 1.jpg|Land Rover Range Rover
Fail:Land Rover Range Rover in Black (4th generation) 2.jpg|Land Rover Range Rover

### Viies põlvkond (L460; alates 2022)
Viies põlvkond põhineb MLA-Flex (Modular Longitudinal Architecture) platvormil. See on projekteeritud toetama nii sisepõlemismootoreid kui ka täiselektrilist ajamit. 2024. aastal esitleti sellel platvormil põhinevat Range Rover Electricut, mis on esimene täielikult arvuti-juhitava veojõukontrolliga elektri-luksusmaastur.

Fail:Range Rover L460 SV Ostuni Pearl White 01.jpg|Range Rover L460 SV
Fail:Range Rover L460 SV Ostuni Pearl White 02.jpg|Range Rover L460 SV


## Seotud mudelid
Range Roveri nime ja disainikeelt on laiendatud ka teistele mudelitele, moodustades eraldiseisva tooteliini:
* **Range Rover Sport:** Dünaamilisem ja sportlikum versioon.
* **Range Rover Evoque:** Kompaktne luksusmaastur.
* **Range Rover Velar:** Avangardse disainiga mudel Evoque'i ja Spordi vahel.

Fail:Range Rover Sport Series III 1X7A7071.jpg|Range Rover Sport Series III 
Fail:Range Rover Evoque (L551) IMG 2660.jpg|Range Rover Evoque (L551) 
Fail:Land Rover Range Rover Velar (Facelift) 1X7A5814.jpg|Range Rover Velar 


## Viited

## Välislingid
* Range Roveri ametlik koduleht Eestis